dh-unibe/image-text_koenigsfelden-charters-post-1500 huggingface dataset:
Wir, Margreth Hopplerin, eptischin, und ✳ ✳ der convent gemeinlich des clostˀs an Seldenoͧw, des ordens von
Cyttels, in Costentzˀ bistuͦm, kùnden allen, die disen brief sehent odˀ hoͤrent lesen, und vˀjehen offenlich mit disem
brief fùr uns un̄ fùr unsˀ nachkomē, das wir unsˀ dry aker, ✳ gelegē ze Mellingen, ✳ dero lit einˀ ✳ in dˀ Obˀn Krùtz Zelg,
stosset oberhalb an Jennis Bitterkrutz akˀ, ✳ nidˀhalb an Kuͤntzis Fryen akˀ, buwet der Bruneggˀ, ✳ die andˀn zwen akˀ ligent
in der Nidˀn Krùtz Zelg, ✳ stossent niderhalb ✳ an des Troͤschen akˀ, oberhalb an Uͤlis Engels akˀ, buwet Hans von Wile,
mit stegē, mit wegē ✳ un̄ mit allem dem recht, so dar zuͦ gehoͤrt, ✳ fùr ledig, fry eigen, ✳ recht un̄ redlich, ze koͧffenne
gebē haben Uͦlman Gernas vō Mellingen ✳ umb nùn und zwenzig pfunt Zùrichˀ pfennīg, der wir gantzlich
von im gewˀt sin ✳ un̄ in unsˀn gemeinē nutz komē sint. ✳ und dar umb so habē wir uns vˀzigē ✳ un̄ vˀzihē uns mit disem
brief ✳ aller dˀ rechtung, vordˀung un̄ ansprach, so wir odˀ unsˀ nachkomē ✳ ald jeman von unsˀ ald unsˀs clostˀs wegē
nach den vorgen̄̄ drin akˀn ✳ mit aller zuͦgehoͤrd sament odˀ sundˀ gegē dem vorgen̄̄ Uͦlman Gernas odˀ gen sinen
erbē jemˀ dekein wise moͤchtē gewinnē mit geistlichē ald mit weltlichen gerichtē ✳ odˀ mit dekeinen sachen. ✳ ouch
habē wir fùr uns un̄ unsˀ clostˀ un̄ nachkomē mit guͤten trùwē globt ✳ der egen̄̄ drin akˀn mit aller zuͦgehoͤrd
recht wern ze sinne ✳ des vorgen̄̄ Uͦlman Gernas ✳ un̄ sinˀ erben ✳ fùr ir ledig, fry eigē ✳ umb den vorgeschribē koͧff ✳
nach recht vor geistlichē un̄ vor weltlichē gerichtē ✳ un̄ mit namē an allen stettē, wa un̄ wen̄ un̄ wie dik si sin
bedurffē. ✳ dar zuͦ vˀzihē wir uns oͧch aller friheit un̄ gnad, ✳ so wir jetz habē odˀ uns noch wˀdē moͤcht, ✳ un̄ aller geistlichē un̄ weltlichē sach, fùnd un̄ uszùgē, mit den wir odˀ jeman vō unsˀ ald unsˀs clostˀ wegē widˀ dis vˀkoͧffē odˀ
widˀ dehein ding, so disˀ brief wiset, jemˀ ùt getuͦn mochtē odˀ schaffē getan, ✳ mit deheinē dingē. und ze einem warē
un̄ vestē urkùnd ✳ aller vorgeschribē ding, ✳ so habē wir, die obgen̄̄ die eptischin un̄ dˀ convent an Seldnoͧw, ✳ disen
brief fùr uns un̄ unsˀ clostˀ un̄ nachkomē ✳ mit unsˀn insigeln offenlich besigelt, ✳ der gebē ist an dem nehsten
fritag nach sant Gregorien tag, ✳ do man zalt vō gottes geburt drùzehenhundˀt un̄ achtzig jar, dar nach in
dem sibendē jar.
Königsf. 407
xv
Staatsarchiv
AARGAU
K
F 1
xv
vō Gernas um iij
aͤker ligēt zù Mellingē